55 
Med Hensyn til Limnoria s verticale Udbredelse maa jeg* 
bemærke, at jeg i Reykjavik har fundet den fra laveste Vandstand 
op til 7 V 2 Fods Højde over denne (omtrent til Slaptids Højvande). 
6 Fod over laveste Vandstand begynder den at blive sjældnere. I 
Reykjavik forekommer den altsaa hyppigst indtil 6 Fod over laveste 
Vandstand. Det kan ikke afgøres, hvor dybt den gaar ned. Broerne 
naa ikke dybere ned end 1 a 2 Fod under laveste Vandstand og 
„ædes“ helt ned til Bunden. Dybest har jeg fundet den i Kølen 
paa føromtalte Skib, 10 å 12 Fod under Overfladen. 
Paa Bildudalur fandt jeg den ikke højere oppe end omtrent 3 
Fod over laveste Vandstand; hvor langt den gaar neden for denne, 
kan jeg ikke sige. I D^rafjorOur og IsafjorQur kommer den knap 
nok op over laveste Vandstand. Det lader altsaa til, at den findes 
højere op, efter som man kommer længere Syd paa, eller skyr desto 
mere den Del af Tømmeret, som kommer op af Vandet ved Lav¬ 
vande, jo længere man kommer Nord paa. Det stemmer godt over¬ 
ens med det Forhold, at den Del af Havbunden, som tørlægges ved 
Lavvande (Forstranden), er langt fattigere paa Dyr paa Islands 
Nord- og Østkyst, end paa Sydvestkysten, og at flere Dyr, som 
ere hyppige paa det Tørre ved Lavvande paa Sydvestkysten, først 
træffes paa 1—3 Fvs. Dybde paa Nord- og Østkysten. Hoved- 
Aarsagen bliver sikkert den lavere Lufttemperatur om Vinteren og 
den hyppige Tilfrysning af Fjordene paa sidstnævnte Strækning; 
thi jeg har for Limnoria s Vedkommende netop lagt Mærke til, at 
den her i Reykjavik er død i Massevis efter den strænge Kulde, 
10°—15° C., som flere Gange er indtruffet i Løbet af sidste Vinter 
(1901—1902). I anden Række kommer saa Havets lavere Tempe¬ 
ratur, Drivisen og den mindre Forskel mellem Høj- og Lavvande 
paa Nord- og Østkysten *). 
*) Jvfr. min Afhandl.: Bidrag til Kundskaben om de islandske Hydroider; 
Vidensk. Medd. fra den naturh. Foren, i Kobenhavn, 1902. S. 72. — Jeg 
har for nylig sét (paa anden Haand, i Kerner: Das Leben desMeeres, 
S. 172), at A. Stuxberg har iagttaget den samme Mangel paa Dyr i 
Litoralbæltet langs Nordasiens Kyster under Vega-Ekspeditionen. 
